སྤུ་ཧྲེང་རྫོང་ཞི་བདེ་གྲོང་ཚོ་ནི་མངའ་རིས་ས་ཁུལ་དུ་སྐད་གྲགས་ཡོད་པའི་རྩམ་པ་ཐོན་ཡུལ་ཡིན།དུས་ཡུན་རིང་པོའི་ནང་ཐོན་འབོར་ཆེ་བ་དང་སྤུས་ཀ་ལེགས་པའི་ཞི་བདེའི་རྩམ་པ་དེ་ཁྲོམ་རར་བཏོན་མི་ཐུབ་པར་བརྟེན་གྲོང་མི་རྣམས་ཀྱི་སྤྱོད་ཆེད་ཙམ་དུ་འགྱུར་ཡོད།ལོ་ནས་བཟུང་ས་གནས་སྲིད་གཞུང་དང་འབྲེལ་ཡོད་སྡེ་ཚན་གྱི་རོགས་རམ་འོག་གྲོང་ཚོ་དེར་དཀར་མོ་ནས་ཀྱི་རྩམ་པ་ལས་སྣོན་བཟོ་གྲྭ་བཙུགས་ནས་དཀར་མོ་ནས་ཀྱི་ཐོན་ལས་འཕེལ་རྒྱས་བཏང་བ་རེད།འབད་འཐབ་ལྷོད་མེད་བྱས་པ་བརྒྱུད་ད་ཆ་ཐོན་ལས་དེ་ལས་མང་ཚོགས་ལ་ཡོང་འབབ་མི་དམན་པ་ཞིག་རག་པའི་ཐོག་དབུལ་སྒྲོལ་ཕྱུག་འགྱུར་ལ་སྐུལ་མ་ཐེབས་ཏེ་སྤུ་ཧྲེང་རྫོང་དང་ཐ་ན་མངའ་རིས་ས་ཁུལ་ཡོངས་སུ་སྐད་གྲགས་ཆོད་པའི་སྤུས་རྟགས་དང་རྩེར་ཕུད་ཐོན་ལས་སུ་གྱུར་ཡོད།